**ΚΕΙΜΕΝΟ 1ο**

**ΤΙ ΕΙΝΑΙ Ο ΚΟΣΜΟΣ**

Όπως λέγει ωραιότατα ο άγιος Ισαάκ ο Σύρος, «κόσμος εστίν όνομα περιεκτικόν επιπίπτον επί τα ειρημένα πάθη». Το λέει εξ άλλου και [ο ευαγγελιστής Ιωάννης](http://www.impantokratoros.gr/BF208F26.el.aspx) αυτό. στον οποίο κόσμο λέει ότι υπάρχει η επιθυμία η κακή, η αλαζονεία του βίου και λοιπά.

Τί είναι λοιπόν κόσμος; Το περιεκτικόν όνομα των παθών. Δηλαδή αν έπρεπε να ονομάσουμε όλα τα πάθη που μαστίζουν τον άνθρωπο με ένα όνομα, αυτά θα τα λέγαμε: κόσμος, και αν θα έπρεπε να κάνουμε μία ανάλυση της εννοίας κόσμος, θα αναφέραμε τα επιμέρους ονόματα των παθών. Έτσι αντιλαμβάνεσθε ότι η άγνοια πολλών από μας, ή απλώς η αδυναμία της βουλήσεώς μας, μας κάνει και ελκόμαστε από τον κόσμο, ώστε τελικά -ας μην το κρύβουμε- να χάνουμε τη σωτηρία μας.

Είναι το πρόβλημα της κάθε εποχής στους Χριστιανούς. ίσως όχι τόσο στους αρχαίους Χριστιανούς, όπως θα το δούμε στη συνέχεια, όσο σ' εμάς στην εποχή μας. Διότι αυτό που σήμερα λέμε κόσμος είναι πάλι Χριστιανοί, αλλά που κοσμικοποιήθηκαν, που έγιναν ολότελα κόσμος. Είναι όμως Χριστιανοί. Οπότε γίνεται μία αντιδιαστολή των Χριστιανών που έχουν φρόνημα Χριστού και των Χριστιανών που έχουν φρόνημα του κόσμου.

**ΑΛΛΟ ΚΟΙΝΩΝΙΚΟΣ ΑΛΛΟ ΚΟΣΜΙΚΟΣ**

Από μια παρανόηση των Κορινθίων, όταν τους είχε πει ότι δεν πρέπει να μετέχουν θα λέγαμε στις κοσμικές εκδηλώσεις, αυτοί νόμισαν ότι θα έπρεπε να φύγουν στα βουνά. Προσέξτε, άλλο πράγμα [ο Μοναχισμός](http://www.impantokratoros.gr/14726ACB.el.aspx). Δεν μιλώ γι' αυτόν τώρα. Είναι άλλο πράγμα ο Μοναχισμός, από τον οποίο δεν λείπει το κοινωνικό στοιχείο. λείπει μόνο το κοσμικό στοιχείο.

Εδώ πρέπει να κάνουμε σαφή διάκριση μεταξύ του κοινωνικού και του κοσμικού στοιχείου. Κοινωνικό στοιχείο θα πει το «χαίρειν μετά χαιρόντων και κλαίειν μετά κλαιόντων»[12]. Είναι το να πάω σ' ένα νοσοκομείο να δω τους αρρώστους. να πάω στο σπίτι του πένθους, όπως λέει ο Εκκλησιαστής. «Είναι προτιμότερο, λέει, να πάει κανείς στο σπίτι του πένθους, παρά στο σπίτι του πότου, της διασκεδάσεως.»[13] Αυτό λέγεται κοινωνικό στοιχείο. αν πηγαίνω σε χορούς και διασκεδάσεις και σε κάθε κοσμική προβολή, αυτό λέγεται κοσμικό στοιχείο.

Ο κοινωνικός άνθρωπος, αν το θέλετε, στο βάθος δεν είναι κοσμικός. και αν θέλετε, ακόμα χειρότερα, ο κοσμικός δεν είναι κοινωνικός. Ο κοσμικός, που γυρίζει στις ποικίλες κοσμικές εκδηλώσεις της ζωής για να απολαύσει, δεν πηγαίνει στους τόπους της θλίψεως, του πόνου και της αρρώστιας, λέει ότι έχει μία ευαισθησία... ότι δεν αντέχει η καρδιά του... ότι είναι...! Κι αν ακόμα υποτεθεί ότι θα δώσει κάποια χρήματα για φτωχούς, ω..., θα τα δώσει μόνο διά του λεγομένου φιλανθρωπικού χορού. θα χορέψει για να δώσει τα χρήματά του! Αυτός όμως δεν είναι κοινωνικός άνθρωπος. Απατά τον εαυτό του, αν νομίζει ότι είναι κοινωνικός, είναι κοσμικός άνθρωπος.

**ΕΡΩΤΗΣΗ**

**α.** Σύμφωνα με την προς Διόγνητον επιστολή είναι κακός ο κόσμος;

**β.** Οι χριστιανοί πρέπει να είναι αντικοινωνικοί;

**ΑΠΟ ΤΟ Β1 ΑΠΑΝΤΟΥΝ ΜΟΝΟ ΟΙ ΜΑΘΗΤΕΣ** ΑΘΑΝΑΣΟΠΟΥΛΟΥ-ΑΝΑΣΤΑΣΟΠΟΥΛΟΥ-ΑΡΙΔΑΣ-ΒΙΔΑΛΗ-ΒΛΑΧΟΠΟΥΛΟΥ

**ΑΠΟ ΤΟ Β3 ΑΠΑΝΤΟΥΝ ΜΟΝΟ ΟΙ ΜΑΘΗΤΕΣ** ΚΟΣΜΑΤΟΥ-ΚΟΣΜΙΔΗ-ΚΟΤΖΑΜΗΤΕΛΟΥ-ΚΟΥΚΙΟΣ-ΚΟΥΛΟΥΒΑΡΔΗΣ

**ΑΠΟ ΤΟ Β4 ΑΠΑΝΤΟΥΝ ΜΟΝΟ ΟΙ ΜΑΘΗΤΕΣ** ΜΑΣΤΡΟΣΤΑΜΑΤΗ-ΜΑΤΣΟΛΙ-ΜΙΧΑΛΑΚΟΣ-ΜΟΥΝΤΖΟΥΡΗΣ-ΜΟΥΣΤΑΚΑΚΟΣ

**ΑΠΟ ΤΟ Β5 ΑΠΑΝΤΟΥΝ ΜΟΝΟ ΟΙ ΜΑΘΗΤΕΣ** ΠΑΠΑΣΤΑΘΟΠΟΥΛΟΣ-ΠΑΠΑΧΑΡΑΛΑΜΠΟΣ-ΠΑΠΠΑ ΣΠ.-ΠΑΠΠΑ ΧΡ.-ΠΑΠΠΟΥ

**ΑΠΟ ΤΟ Β6 ΑΠΑΝΤΟΥΝ ΜΟΝΟ ΟΙ ΜΑΘΗΤΕΣ** ΤΑΣΟΠΟΥΛΟΥ-ΤΡΑΜΠΑ-ΤΣΑΚΙΡΗ-ΤΣΑΛΙΚΗ-ΤΣΑΧΙΡΙΔΗΣ

**0ι απαντήσεις να σταλούν στο Πανελλήνιο Σχολικό Δίκτυο**